**Conducta sexual mbojojaha umi trabajador humanitario-pe guarâ**

Umi trabajador humanitario **ikatu ojeja’o, ha oñemosêtevoi, ojapóramo ojapo’ÿ va’erâ sexo rehe oñeñe’êvo.** Ko’âva hína mbojojaha ojesarekohaguâ:

* Umi trabajador humanitario **ndaikatúi orekóvo relación sexual avave omboty’ÿva gueteri 18 ary ndive, jepéramo hetâme upéva ndojehechavaíri.** He’írô jepe ndoikuaaiha mboy arýpa oreko ra’e pe tapicha, ndaha’émo’âi excusa ovaléva.
* Umi trabajador humanitario **ndaikatúi ohepyme’êvo sexo rehe, taha’e viru, tembiapo térâ ambue mba’e** orekóva tapichakuéra oikotevêva ñeipytyvôrâ rupive. Ndoiporúi va’erâ ko’â mba’e ñuhâicha ojapouka haguâ tapichakuérape mba’eve omotîkuaáva chupekuéra. Ápe avei oike viru jehepyme’ê térâ ñeikuave’ê ojeguerekohaguâ relación sexual peteî prostituta ndive.
* Umi trabajador humanitario oreko influencia mayma oñangareko ha oipytyvôva rehe. Kóva rupive oreko poder umi tapicha oikotevêva ñepytyvô ári. Upéva rehe, umi organización humanitaria **ojerure porâ mayma mba’apohárape ani haguâ oreko relación sexual avave tapicha ohasa vaíva** emergencia humanitaria aja **ndive**. Upéva oikóramo ndojejeroviapái acción humanitaria rehe.
* Peteî trabajador humanitario-pe **oipy’apýrô térâ vaicha chupe** peteîva ijaty térâ ambue aty ñepytyvôrâmegua ndojapoiha norma humanitaria he’Íva conducta sexual rehe, katuete omomarandu va’erâ, agencia omba’apoha he’ihaichaite.
* Umi trabajador humanitario **omoañete hembiapohápe** teko omboykéva comportamiento sexual hekope’ÿguáva, omokyre’ÿvata mba’apoharakuérape ojapóco **código de conducta** he’ihaichaite.Mayma moakâharakuéra pópe opyta ko’â mbojojaha oiko haguâ oiko haguâichaite.

IASC mbojojahakuéra explotación ha abuso sexual rehegua ojejuhukuaa ko’ápe: <http://www.pseataskforce.org/uploads/tools/sixcoreprinciplesrelatingtosea_iasc_english.doc>.

Ko versión oñemyesakâ porâvéva oñemboguata IASC Task Team, omba’apóva tekoha ohasa vaívape cuenta jeikuaaukarâ Explotación ha abuso sexual rehe, ha Traductores sin Fronteras pytyvôme.